laion/Wikipedia-Exotic huggingface dataset:
ავიტუსი

მარკუს მარცელიუს ფლავიუს ეპარქიუს ავიტუსი (ლათ. Marcus Maecilius Flavius Eparchius Avitus) (დ. 395 — გ. 457) — რომის იმპერატორი (დასავლეთ რომის იმპერია), მართავდა 455–456 წლებში. ავიტუსი წარმოშობით მდიდარი გალიური ოჯახიდან იყო. 30 წლის ასაკიდან რომის სახელმწიფო სამსახურშია. იყო აეციუსის თანამოსაგრე (ასრულებდა მნიშვნელოვან დიპლომატიურ მისიებს). იმპერატორმა პეტრონიუს მაქსიმემ გალიის კავალერიისა და ქვეითი ჯარის მხედართმთავრად დანიშნა. თავისი მმართველობის მოკლე პერიოდში მნიშვნელოვნად შეამცირა ბარბაროსების შემოსევები გალიაში. ავიტუსი ოცნებობდა იმპერატორის ტახტზე, სწორედ ამ მიზნით 455 წლის მაისში გაემგზავრა ტულუზაში. აქ მან შეიტყო იმპერატორის გარდაცვალებისა და ვანდალების მიერ რომის დაპყრობის შესახებ, ამის შემდეგ მიიღო ვესტგოთების მეფე თეოდორიხ II-ის მხარდაჭერა და ამავე წლის 10 ივლისს არელატეში, შვიდი გალური პროვინციის წარმომადგენლების კრებაზე იმპერატორად გამოაცხადეს, თუმცა რომის სენატი და თავად რომაელები მას იმპერატორად არ აღიარებდნენ. სენატორებს ნაწილი დაუკავშირდა ბარბაროსების მხედართმთავარ რიციმერს. 456 წელს რიციმერმა აჯანყება დაიწყო. მცირე წინააღმდეგობის შემდეგ ავიტუსმა 456 წლის 6 ოქტომბერს ძალაუფლება დათმო. რიციმერს სურდა ავიტუსის ქვეყნიდან გაძევება, მაგრამ რომის სენატმა სასიკვდილო განაჩენი გამოუტანა. ავიტუსი გაიქცა რომიდან ერთგულ გალიაში, მაგრამ გზაში დაავადდა და 457 წლის დასაწყისში გარდაიცვალა. შეგიძლიათ იხილოთ მედიაფაილები თემაზე „ავიტუსი“ ვიკისაწყობში. Gibbon chapter XXXVI დაარქივებული 2007-09-30 საიტზე Wayback Machine. Latin text of Sidonius's carmen დაარქივებული 2007-08-26 საიტზე Wayback Machine.
საბუღალტრო პროგრამები

საბუღალტრო პროგრამა — კომპიუტერული პროგრამული უზრუნველყოფა, რომელიც მის მომხმარებელს საშუალებას აძლევს ეფექტურად მართოს ფინანსების აღრიცხვა. დღესდღეობით ბაზარზე გავრცელებულია როგორც საქართველოში წარმოებული ისე უცხოური წარმოების პროგრამები. ქართული წარმოების: FINA დარიექსი Account-bot ორისი ბალანსი აპექსი SuperFin იოტა+ ინფო საწარმო რუსული წარმოების: ინფო ბუღალტერი 1C სხვა დანარჩენი: Microsoft Dynamics NAVISION 5.0 Microsoft Office Accounting Professional 2009 ↑ დარიექსის ოფიციალური საიტი ↑ Account-bot. დაარქივებულია ორიგინალიდან — 2016-03-04. ციტირების თარიღი: 2015-05-17. ↑ ბალანსის ოფიციალური საიტი. დაარქივებულია ორიგინალიდან — 2018-08-04. ციტირების თარიღი: 2018-08-08. ↑ იოტა+. დაარქივებულია ორიგინალიდან — 2017-11-14. ციტირების თარიღი: 2017-03-29. ↑ ეფემჯი სოფტის ოფიციალური საიტი. დაარქივებულია ორიგინალიდან — 2015-08-15. ციტირების თარიღი: 2014-06-26. ↑ 1C-ის ოფიციალური პარტნიორის საიტი. დაარქივებულია ორიგინალიდან — 2014-06-25. ციტირების თარიღი: 2014-06-26.
ბეიჰან სულთანი

ბეიჰან სულთანი (თურქ. Beyhan Sultan; დ. 1497 — გ. 1559) — ოსმალეთის იმპერიის სულთან სელიმ I-ის და მისი პირველი ცოლის აიშე ჰაფსა სულთნის ქალიშვილი. სულთან სულეიმანის და. სელიმ II-ის მამიდა. 1515 წელს ბეიჰან სულთანი დაქორწინდა ფერჰათ-ფაშაზე, რომელიც ოსმალეთის იმპერიის მესამე დიდი ვეზირი იყო, შემდეგ კი სმედერევოს გუბერნატორი. ამ ქორწინებიდან მათ ეყოლათ ვაჟი — სულთანზადე ორჰანი. 1524 წელს სულთან სულეიმანის ბრძანებით ფერჰათ-ფაშა სიკვდილით დასაჯეს. 1536 წელს ბეიჰანი მეორედ დაქორწინდა აიას მეჰმედ-ფაშაზე,რომელმაც იბრაჰიმ ფაშას გარდაცვალების შემდეგ მიიღო დიდი ვეზირის პოსტი. ამ ქორწინებიდან მათ ეყოლათ ორი ქალიშვილი — გევერჰან სულთანი და რაფიე სულთანი. 1539 წელს აიას მეჰმედ-ფაშა გარდაიცვალა შავი ჭირით და ბეიჰან სულთანი ისევ დაქვრივდა. ბეიჰან სულთანი გარდაიცვალა 1559 წელს თავისსავე სასახლეში. ↑ ლიუთფი-ფაშა და მისი ტრაქტატი "ასაფ-ნამე"
სოკოლუ მეჰმედ-ფაშა

მეჰმედ-ფაშა სოკოლუ ან მეჰმედ-ფაშა (თურქ. Sokollu Mehmet Paşa; დ. 1505, სოკოლი, ბოსნია — გ. 11 ოქტომბერი 1579, სტამბოლი) — ოსმალეთის იმპერიის სახელმწიფო მოღვაწე. 1546 წლამდე სასახლის კარისკაცი,1546 წლიდან 1550 წლამდე ფლოტის ადმირალი, 1554 წლამდე რუმელიის მმართველი, 1565-79 წლებში ოსმალეთის იმპერიის დიდი ვეზირი. ბოიკო სოკოლოვიჩი დაიბადა 1505 წელს სოკოლში (ბოსნიაში). ბავშვობაში ის დევშირმის სახელით მოხვდა თურქეთში, სადაც მოექცა ისლამზე და მრავალი წლის განმავლობაში იანიჩარების კორპუსს მეთაურობდა. 1543 წლიდან ეკავა იმპერიის უმაღლესი თანამდებობები, კერძოდ: 1546-1551 წლებში მეთაურობდა თურქეთის საზღვაო ფლოტს. 1551-1555 წლებში უძღვებოდა ოსმალეთის იმპერიის ევროპულ ნაწილს. 1562 წლებში სულთან სულეიმან დიდებულმა იგი დიდ ვეზირად დანიშნა, ხოლო მისი ვაჟის — სელიმ II-ის მეფობის დროს იმპერიის მართვის სადავეები მთლიანად მას ეპყრა ხელში (მურად III-ის დროსაც დიდი ვეზირი რჩებოდა). მეჰმედ-ფაშას დროს ოსმალებმა დაიკავეს კვიპროსი, თუმცა მოგვიანებით განიცადეს სასტიკი მარცხი ლეპანტოს ბრძოლაში. ითვლება, რომ სოკოლუმ სინან-ფაშას დაავალა აეშენებინა ცნობილი ვიშეგრადის ხიდი მდინარე დრინაზე. იგი ყოველნაირად ხელს უწყობდა თავისი ნათესავების დაწინაურებას და მისი პროტექციის წყალობით ორი ძმისშვილი სერბეთის პატრიარქი გახდა. სტამბოლის ევროპულ ნაწილში დღესაც დგას მეჰმედ-ფაშა სოკოლუს სახელობის მეჩეთი. დაქორწინებული იყო სელიმ II-ის და ნურბანუ სულთნის ქალიშვილზე, ესმეჰან სულთანზე. მეჰმედ-ფაშას ხიდი Bosniak Mehmed Pasha Sokolovic - Article by Prof. Muhamed Filipovic (historian) examining history of Bosniak hero Mehmed-pasa Sokolovic Photos of Sokollu Mehmet Pasa Mosque at Kadirga, Constantinople დაარქივებული 2006-04-27 საიტზე Wayback Machine. ↑ სოკოლუ მეჰმედ-ფაშა — საბჭოთა ისტორიული ენციკლოპედია (რუსული)
ტონინო დელი კოლი

ტონინო დელი კოლი (იტალ. Tonino Delli Colli; დ. 20 ნოემბერი, 1923, რომი — გ. 16 აგვისტო, 2005, რომი) — იტალიელი ოპერატორი. კარიერა დაიწყო 1938 წელს ჩინეჩიტაში. მუშაობდა სხვადასხვა რეჟისორებთან, სერჯო ლეონესთან, რომან პოლანსკისთან, ჟან-ჟაკ ანოსთან. კოლიმ აგრეთვე გადაიღო ფედერიკო ფელინის ბოლო სამი ფილმი. განსაკუთრებით ნაყოფიერი იყო კოლის თანამშრომლობა პიერ პაოლო პაზოლინისთან. მათ ერთად გადაიღეს 12 ფილმი. კოლის უკანასკნელი ნამუშევარი იყო რობერტო ბენინის „ცხოვრება მშვენიერია“. Tonino Delli Colli კინოფილმების ინტერნეტ-მონაცემთა ბაზაში
ჰენრი ახალგაზრდა

ჰენრი ახალგაზრდა მეფე (ინგლ. Henry the Young King) — მეორე ჰენრი II-ისა და ალიენორა აკვიტანიელის ხუთი შვილიდან. ნორმანდიის ჰერცოგი, ანჟუს გრაფი. ინგლისის ნომინალური მეფე 1170-იანი წლების დასაწყისში. ჰენრის კორონაცია მოხდა 1170 წლის 14 ივლისს, 15 წლის ასაკში, როცა მამამისი ჯერ კიდევ ცოცხალი იყო, თუმცა ის არასოდეს მართავდა სახელმწიფოს დამოუკიდებლად და ჩვეულებრივ, არ შედის ინგლისის მონარქების სიაში. მას ეწოდა მეტსახელი „ჰენრი ახალგაზრდა მეფე“, რათა განესხვავებინათ თავისი ნათესავისაგან, ჰენრი III-ისაგან. ახალგაზრდა მეფე წაეჩხუბა მამამისს, შემდეგ კავშირი შეკრა დედასთან, ალიენორა აკვიტანიელთან და თავის ძმებთან, რომლებთან ერთადაც ჩაერთო სამოქალაქო ომში. ჰენრის არ აინტერესებდა სამეფოს ყოველდღიური მოვლა და სამხედრო ხელოვნება, ურჩევნოდა, დროის დიდი ნაწილი ტურნირებზე დაეხარჯა ან თავისი ძმების პირად საქმეებში ჩარეულიყო. 1172 წელს ჰენრი დაქორწინდა მარგარიტა ფრანგზე, მეფე ლუდოვიკო VII-ის ქალიშვილზე, ამ ქორწინებიდან დაიბადა ჯონი(1177), რომელიც ჩვილობაში გარდაიცვალა. მისი უმცროსი ძმები, რიჩარდ ლომგული და ჯონ უმიწაწყლო კი შემდგომში მეფეები გახდნენ. Henry II, by W.L. Warren, ISBN 0-520-03494-5 The Young King Henry Plantagenet, 1155—1183, in history, literature, and tradition, by O.H. Moore ელენა სიზოვა.. ალიენორა დე პუატუ აკვიტანიელი და მისი ოჯახი, როგორც ევროპული თავაზიანობის შემქმნელები. ისტორია-ხელოვნების პორტალი "მონსალვატი". დაარქივებულია ორიგინალიდან — 2011-08-23. ციტირების თარიღი: 2010-07-30.
ოლივერ ბირჰოფი

ოლივერ ბირჰოფი (გერმ. Oliver Bierhoff; დ. 1 მაისი, 1968, კარლსრუე) — გერმანელი ვეტერანი ფეხბურთელი. ბირჰოფმა გაიტანა ისტორიაში პირველი ოქროს გოლი 1996 წელს ევროპის ჩემპიონატის ფინალში. 1998 წელს გახდა გერმანიის წლის ფეხბურთელი და იტალიის სერია A-ს საუკეთესო ბომბარდირი. ბირჰოფი ერთადერთი გერმანელია, რომელიც სერია A-ს ბომბარდირი გახდა. მილანი სერია A: 1998–99 გერმანია ევროპის საფეხბურთო ჩემპიონატი: 1996 მსოფლიო საფეხბურთო ჩემპიონატი: მეორე ადგილი; 2002 სერია A-ის ბომბარდირი 1997–98 სერია B-ის ბომბარდირი: 1992–93 გერმანიის წლის საუკეთესო გოლი: 1996 წლის საუკეთესო გერმანელი ფეხბურთელი: 1998 FIFA XI (რეზერვი): 1998 მილანის დიდების დარბაზი შეგიძლიათ იხილოთ მედიაფაილები თემაზე „ოლივერ ბირჰოფი“ ვიკისაწყობში. ოლივერ ბირჰოფი — history-of-soccer.org ოლივერ ბირჰოფი — weltfussball.de ↑ 1.0 1.1 Oliver Bierhoff Forward. Eurosport. ციტირების თარიღი: 2 აპრილი, 2015. ↑ 2.0 2.1 2.2 A.C. Milan Hall of Fame: Oliver Bierhoff. ციტირების თარიღი: 2 აპრილი, 2015. ↑ Bierhoff: We have to play our own game. FIFA (11 July 2014). დაარქივებულია ორიგინალიდან — 2 აპრილი 2015. ციტირების თარიღი: 2 April 2015. ↑ Italy – Serie B Top Scorers. RSSSF. ციტირების თარიღი: 2 April 2015. ↑ Juni 1996 - Bierhoff German. Sportschau. ციტირების თარიღი: 11 დეკემბერი, 2018. ↑ (West) Germany – Footballer of the Year. ციტირების თარიღი: 2 აპრილი, 2015. ↑ FIFA XI´s Matches - Full Info
კაი

კაი (იაპონ. 甲斐犬) — ძაღლის ჯიში, რომელიც გამოყვანილია იაპონიაში XVIII საუკუნეში. ეს ჯიში, რომელსაც ტორა ინუს (ვეფხვისებრი ძაღლი) უწოდებდნენ, ჯერ კიდევ შუა საუკუნეებში არსებობდა იაპონური პრეფექტურის იამანასის მთიან ნაწილებში. 1934 წელს კაი „ეროვნულ საგანძურად“ გამოცხადდა. პირველი მსოფლიო ომის შემდეგ იაპონელებმა დაიწყეს სხვადასხვა ევროპული ძაღლის იმპორტირება. ეს დაემთხვა ადგილობრივი ჯიშების მიმართ ინტერესის შემცირებას. თუმცა 1930-იან წლებში მკვლევარმა კინოლოგმა ხარუო ისოგაიმ ჩაატარა წარმატებული სამეცნიერო შრომა, რომლის შედეგად შემუშავდა იაპონური ძაღლების ჯიშების კლასიფიკაცია. კაი საშუალო ზომის ანუ შიკა ინუს ტიპური ძაღლია. კაი მონოგომია შეიძლება საკმაოდ ჯიუტი იყოს. ეს იაპონურ ჯიშებს შორის ყველაზე ნაკლებად ემოციური ძაღლია ჩრდილოეთ ამერიკაში კაი მხოლოდ რამდენიმე ათეული წლის წინ გამოჩნდა. კაი კარგად ეგუება ქალაქის პირობებში ცხოვრებას და სიცივეს. ბალნის შეფერილობა შეიძლება იყოს ჟღალი-ვეფხვისებრი და მუქი-ვეფხვისებრი. სხეულის უკანა ნაწილი და ფეხები უხეში ბალნითაა დაფარული, მაგარი კუდი ზურგისკენაა დახვეული. კაი დაარქივებული 2014-03-20 საიტზე Wayback Machine. (ინგლისური)
მარკ ვილმოტსი

მარკ ვილმოტსი (ფრანგ. Marc Wilmots; დ. 22 თებერვალი 1969, ჟოდუანი) — ბელგიელი ვეტერანი ფეხბურთელი, 2012 წლიდან 2016 წლამდე იყო ბელგიის ეროვნული ნაკრების მწვრთნელი. ვილმოტსი 5 გოლით ბელგიის ბომბარდირია მსოფლიო ჩემპიონატებზე. ვილმოტსი ასევე არის პოლიტიკოსი, ის ორი წლის განმავლობაში იყო ბელგიის სენატის წევრი რეფორმატორული მოძრაობიდან. შეგიძლიათ იხილოთ მედიაფაილები თემაზე „მარკ ვილმოტსი“ ვიკისაწყობში. Marc Wilmots[მკვდარი ბმული] Marc Wilmots დაარქივებული 2012-03-22 საიტზე Wayback Machine.
ფედონ პაპამიხაელი

ფედონ პაპამიხაელი (ბერძ. Φαίδων Παπαμιχαήλ; დ. 1962, ათენი) — ბერძენი ოპერატორი. მიღებული აქვს ოსკარის ნომინაცია. არის ჯეიმზ მანგოლდისა და ალეგზანდერ პეინის ფილმების ოპერატორი. ფედონ პაპამიხაელი კინოფილმების ინტერნეტ-მონაცემთა ბაზაში Phedon Papamichael at the Internet Encyclopedia of Cinematographers დაარქივებული 2019-03-29 საიტზე Wayback Machine. Phedon Papamichael at the Ellines.com
ევან რეიჩელ ვუდი

ივან რეიჩელ ვუდი (ინგლ. Evan Rachel Wood; დ. 7 სექტემბერი, 1987, როლი) — ამერიკელი მსახიობი, მოდელი და მომღერალი. საზოგადოების ყურადღება მიიპყრო მერილინ მენსონთან ურთიერთობით. ვიკისაწყობში არის გვერდი თემაზე: ევან რეიჩელ ვუდი ევან რეიჩელ ვუდი კინოფილმების ინტერნეტ-მონაცემთა ბაზაში ევან რეიჩელ ვუდი Twitter-ზე „ევან რეიჩელ ვუდი“ — Rotten Tomatoes
რადეკ დოსოუდილი

რადეკ დოსოუდილი (ჩეხ. Radek Dosoudil; დ. 20 ივნისი, 1983, მლადა-ბოლესლავი) — ჩეხი ფეხბურთელი, თბილისის „დინამოს“ ცენტრალური მცველი. პროფილი Transfermarkt-ზე (ინგლისური) პროფილი Soccerway-ზე (ინგლისური) პროფილი დინამოს ოფიციალურ საიტზე (ქართული ენა) ↑ დინამოს ჩეხი მცველი შეემატა, „დინამოს“ ოფიციალური საიტი, 26 ივნისი, 2014.
ნიკოტინამიდი

ნიკოტინამიდი, ნიაცინამიდი, ვიტამინი PP — ნივთიერება, რომელიც ნიკოტინმჟავის (ნიაცინი, ვიტამინი B3) ამიდს წარმოადგენს. მოლეკულური ფორმულაა: C6H6N2O. აუცილებელ ნივთიერებას წარმოადგენს ჟანგვა-აღდგენითი პროცესებისათვის, ნახშირწყლების ცვლისთვის, თავის დიდი ტვინის ქერქისა და გულ-სისხლძარღვთა ფუნქციონერიბისართვის.
მსოფლიო საფეხბურთო ჩემპიონატი 2014: პლეი-ოფი

მთავარი სტატია: ფეხბურთის მსოფლიო ჩემპიონატი 2014. ყველა დრო მოცემულია საქართველოს დროით (UTC+4) გუნდები ამ თამაშამდე ოთხჯერ დაუპირისპირდნენ ერთმანეთს მუნდიალზე. 1974 წელს ჯგუფურ ეტაპზე ნიდერლანდებმა მოიგო 2–0. 1994 და 1998 წლებში, პლეი-ოფის ეტაპზე, ორივეჯერ ბრაზილიამ მოიგო, ხოლო 2010 წელს, ასევე პლეი-ოფის ეტაპზე — ნიდერლანდებმა. ნახევარფინალის მატჩებისგან განსხვავებით, ბრაზილიელებმა სასტარტო შემადგენლობაში ექვსი ცვლილება გააკეთეს, ნიდერლანდებმა კი მხოლოდ ორი. ნიდერლანდელებს არ ჰყავდათ ვესლი სნეიდერი, რომელიც მატჩის წინ დაშავდა და ის ჯონათან დე გუზმანმა შეცვალა. მატჩის დასაწყისშივე ტიაგო სილვამ რობენის წინააღმდეგ იუხეშა და ვან პერსიმ პენალტიდან გაიტანა. დელი ბლინდმა გაზარდა ნიდერლანდების უპირატესობა პირველივე ტაიმში. ბოლო გოლი ვეინალდუმმა გაიტანა მატჩის კომპენსირებულ დროში. ნიდერლანდებმა პირველად მიიღეს ბრინჯაოს მედლები მუნდიალზე. ეს მათთვის 2010 წლის ვერცხლის მედლების შემდეგ ზედიზედ მეორე ტიტული იყო. მთავარი სტატია: მსოფლიო საფეხბურთო ჩემპიონატი 2014: ფინალი. ვიკისაწყობში არის გვერდი თემაზე: მსოფლიო საფეხბურთო ჩემპიონატი 2014: პლეი-ოფი ოფიციალური ვებ-გვერდი დაარქივებული 2013-11-20 საიტზე Wayback Machine. .
ესმეჰან ბაჰარნაზ სულთანი

ესმეჰან ბაჰარნაზ სულთანი (თურქ. Esmehan Baharnaz Sultan; დ. 1523, სტამბოლი — გ. 1556, სტამბოლი) — შაჰ სულთნის და ლიუთფი-ფაშას ქალიშვილი. შეჰზადე მეჰმედის მეუღლე და მისი ერთადერთი შვილის დედა. ესმეჰან სულთანი დაიბადა სტამბოლში. ის დაქორწინებული იყო შეჰზადე მეჰმედზე. 1540 წელს ესმეჰანს და მეჰმედს შეეძინათ ქალიშვილი - ჰუმაშაჰ სულთანი. 1543 წელს მეჰმედი გარდაიცვალა და ესემჰან სულთანი ქალიშვილთან ერთად სტამბოლში დაბრუნდა. გოგონა მის ცნობილ ბებიასთან აღიზარდა. ესმეჰან ბაჰარნაზ სულთანი გარდაიცვალა 1556 წელს, სტამბოლში. გარდაცვალების მიზეზი უცნობია. დაკრძალულია მეუღლის გვერდით, შეჰზადეს მეჩეთში. ↑ Halil Bey sadrazam olsaydı karısınıdövdü diye bir araba sopa yemişti. დაარქივებულია ორიგინალიდან — 2013-09-21. ციტირების თარიღი: 2014-06-26.
ჯიჰანგირი (შეჰზადე)

შეჰზადე ჯიჰანგირი (თურქ. Şehzade Cihangir; დ. 9 დეკემბერი, 1531, სტამბოლი — გ. 27 ნოემბერი, 1553, ალეპო) — სულთან სულეიმანის და მისი კანონიერი ცოლის, ჰიურემ სულთნის უმცროსი ვაჟი. სტამბოლის ერთ-ერთი რაიონი შეჰზადე ჯიჰანგირის სახელობისაა. შეჰზადე ჯიჰანგირი დაიბადა 1531 წელს სტამბოლში. ის იყო სულეიმან დიდებულის და ჰიურემ სულთნის მეექვსე შვილი და მეხუთე ვაჟი. ტრადიციის მიხედვით ჯიჰანგირი სასახლეში აღიზარდა. შეჰზადეს ჰქონდა თანდაყოლილი ნაკლი — კუზი, ამიტომ ის არ მოიაზრებოდა ტახტის მემკვიდრედ. თუმცა ჯიჰანგირი ძალიან განათლებული იყო, გატაცებული იყო კალიგრაფიით, წერდა ლექსებს ზარიფის (თურქ. Zarîfî);) სახელით, დიდხანს საუბრობდა მამასთან. ჯიჰანგირის ფიზიკური ნაკლის და სანჯაყში არ გაგზავნის მიუხედავად, ჯიჰანგირს ჰყავდა ხარჭა. არსებობს მოსაზრება, რომ ჯიჰანგირს განსაკუთრებულად და ძალიან უყვარდა უფროსი ძმა მუსტაფა (სულეიმან I-ისა და მაჰიდევრან სულთნის შვილი). მაგრამ აღსანიშნავია ის ფაქტიც, რომ როდესაც მუსტაფა სანჯაყში წავიდა, მაშინ ჯიჰანგირი 2 წლის იყო. ჯიჰანგირი 21 წლის ასაკში გარდაიცვალა ალეპოში, მუსტაფას სიკვდილით დასჯიდან რამდენიმე კვირის შემდეგ (ლეგენდა გვამცნობს, რომ ჯიჰანგირი მუსტფაზე დარდმა შეიწირა). შეჰზადე ჯიჰანგირი დაკრძალეს სტამბოლში, შეჰზადეს მეჩეთში უფროსი ძმის, მეჰმედის გვერდით. ↑ İsmail Hakkı Uzunçarşılı, Osmanlı Tarihi, II. cilt / İsmail Hakkı, Ankara, ISBN 975-16-0012-X. ↑ İskele iskele Boğaziçi, Muhsin Yaşin, Hürriyet Gazetesi
კოკიჩი მიკიმოტო

კოკიჩი მიკიმოტო (იაპონ. 御木本 幸吉; დ. 10 მარტი, 1858 — გ. 21 სექტემბერი, 1954) — იაპონელი მეწარმე. ცნობილია იმით, რომ პირველმა მიიღო ხელოვნური მარგალიტი, ზღვების მოლუსკებისაგან. დაიბადა 1858 წელს იაპონიის სოფელ ოსატოში (ამჟამად ქალაქი ტობა, მიეს პრეფექტურა). 1893 წელს მიიღო ხელოვნური მარგალიტი, რომელზეც პატენტი 1896 წლის 27 იანვარს მოიპოვა. გარდაიცვალა 96 წლის ასაკში 1954 წლის 21 სექტემბერს. ვიკისაწყობში არის გვერდი თემაზე: კოკიჩი მიკიმოტო K. Mikimoto & Co., Ltd. - Official website დაარქივებული 2008-08-12 საიტზე Wayback Machine. Mikimoto Pearl Island დაარქივებული 2012-02-01 საიტზე Wayback Machine. History of Kōkichi Mikimoto on their American Website დაარქივებული 2008-09-15 საიტზე Wayback Machine. Mikimoto and Pearls დაარქივებული 2019-12-05 საიტზე Wayback Machine.
სრებრენიცა

სრებრენიცა — ქალაქი სერბთა რესპუბლიკაში (ბოსნია და ჰერცეგოვინა). სრებრენიცა მეშახტეების მცირე დასახლებული პუნქტია, რომლის მოსახლეობაა 2607 კაცი (2013). მდებარეობს ქვეყნის აღმოსავლეთ ნაწილში, მდინარე კრლევიცის ხეობაში. ზღვის დონიდან 448 მ. სარაევოდან 160 კმ-ში. 2013 წლის აღწერით ქალაქის მოსახლეობა შეადგენს 2607 კაცს, სრებრენიცის თემისა კი — 15 242 კაცს. 1991 წლის აღწერის მიხედვით: მთავარი სტატია: სრებრენიცის ხოცვა-ჟლეტა. ქალაქი მსოფლიოსთვის ცნობილი გახდა ბოსნიის ომის პერიოდში, როდესაც 1995 წლის 6 ივლისს ბოსნიელი სერბები რატკო მლადიჩის მეთაურობით შეიჭრნენ და ხუთ დღეში მთლიანად დაიკავეს მთელი სრებრენიცა. ქალაქიდან 30 000 ქალისა და ბავშვის დეპორტაცია მოხდა. საერთაშორისო ტრიბუნალმა ყოფილი იუგოსლავიის საკითხებზე და გაეროს საერთაშორისო სასამართლომ აღიარა, რომ 1995 წლის ივლისში 8 000 ბოსნიელი-მუსლიმი დაიღუპა მლატკო მლადიჩის ხელმძღვანელობით. სერბეთის მხარე სადავოს ხდის დაღუპულთა რაოდენობას. ვიკისაწყობში არის გვერდი თემაზე: სრებრენიცა Opština Srebrenica - Srebrenica Municipality დაარქივებული 2010-12-18 საიტზე Wayback Machine. Official site of a Bosnian NGO Citizens Associations "Women of Srebrenica" დაარქივებული 2016-04-17 საიტზე Wayback Machine. The Advocacy Project partners with Bosnian Family (BOSFAM) ↑ Попис становништва, домаћинстава и станова у Босни и Херцеговини 2013 на територији Републике Српске — Прелиминарни резултати, Републички завод за статистику, Бања Лука, 2013.. დაარქივებულია ორიგინალიდან — 2014-01-24. ციტირების თარიღი: 2014-06-26. ↑ The International Criminal Tribunal for the former Yugoslavia ↑ CASE CONCERNING APPLICATION OF THE CONVENTION ON THE PREVENTION AND PUNISHMENT OF THE CRIME OF GENOCIDE. დაარქივებულია ორიგინალიდან — 2011-03-01. ციტირების თარიღი: 2014-06-26.
ჰუნედოარა

ჰუნედოარა (რუმ. Hunedoara) — ქალაქი რუმინეთში, ჰუნედოარის ჟუდეცში. მდებარეობს ტრანსილვანიის ისტორიული ოლქის ტერიტორიაზე, მდინარე მურეშის შენაკადის ჩერნის ნაპირზე, ზღვის დონიდან 278 მ სიმაღლეზე. შავი მეტალურგიის ცენტრია. არის ისტორიული ძეგლი — ჰუნიადის ციხე-დარბაზი. დაარსდა 1265 წელს. ჰუნედოარა — სტატია ენციკლოპედია ბრიტანიკიდან (ინგლისური) ჰუნედოარა — ოფიციალური საიტი ↑ Deutsche Nationalbibliothek Record #4095808-5 // ინტეგრირებული ნორმატიული ფაილი — 2012—2016. <a href="https://wikidata.org/wiki/Track:Q27302"></a><a href="https://wikidata.org/wiki/Track:Q36578"></a> ↑ Rezultatele alegerilor locale din 2016 — Central Electoral Bureau. <a href="https://wikidata.org/wiki/Track:Q23725837"></a> ↑ https://coduripostaleok.ro/hunedoara/hunedoara-hd
ჰიუმაშაჰ სულთანი

ჰიუმაშაჰ ჰანიმ სულთანი (თურქ. Hümaşah Hanım Sultan; დ. 1540, მანისა, ოსმალეთის იმპერია — გ. 1592, სტამბოლი, ოსმალეთის იმპერია) — შეჰზადე მეჰმედის და ესმეჰან ბაჰარნაზ სულთნის ერთადერთი შვილი. სულეიმან I-ის და ჰიურემ სულთნის შვილიშვილი. ჰიუმაშაჰ სულთანი დაიბადა 1540 წელს მანისაში. 1543 წელს, მამის გარდაცვალების შემდეგ ჰუმაშაჰი სტამბოლში ბებიასთან, ჰიურემ სულთანთან გაგზავნეს. პირველად ჰიუმაშაჰ სულთანი 1556 წელს დაქორწინდა მეჰმედ ფერჰათ-ფაშაზე. მისგან ეყოლა ოთხი ვაჟი და ხუთი ქალიშვილი. 1575 წელს მეჰმედ ფერჰათ-ფაშა გარდაიცვალა. 1581 წელს ჰუმაშაჰი მეორედ დაქორწინდა გაზი მეჰმედ-ფაშაზე. ჰუმაშაჰს მისგან ერთი ვაჟი ეყოლა. მესამეჯერ ჰუმაშაჰი ლალა მუსტაფა-ფაშაზე დაქორწინდა. ამ ქორწინებიდან მათ ეყოლათ ვაჟი - სულთანზადე აბდულბაკი-ბეი.. ჰიუმაშაჰ ჰანიმ სულთანი გარდაიცვალა 1592 წელს სტამბოლში. დაკრძალულია შეჰზადეს მეჩეთში შეჰზადე მეჰმედის გვერდით.. ↑ Halil Bey sadrazam olsaydı karısını dövdü diye bir araba sopa yemişti.. დაარქივებულია ორიგინალიდან — 2013-09-21. ციტირების თარიღი: 2014-06-26. ↑ Türkiye Gazetesi.  ↑ კ. ფილიპოვიჩი Мавзолей Шехзаде в Стамбуле hierapolis-info.ru
ორჰან I

ორჰან I (ოსმ. أورخان غازي‎ — Orhân Gâzî , თურქ. Orhan Gazi, Birinci Orhan; დ. 1281 — გ. 1359) — ოსმალეთის იმპერიის სულთანი ოსმანების დინასტიიდან, ქვეყანას მართავდა 1326-1359 წლებში. 1327 წელს მისი მმართველობის პერიოდში მოჭრეს პირველი ოსმალური ვერცხლის ფული (აქჩე), ოსმანების ხელისუფლება ანატოლიაში კიდევ უფრი გაძლიერდა. მოხდა არმიის რეორგანიზაცია, მათი რიგები ქვეითი ჯარით შეივსო, რომლებსაც იანიჩარები უწოდეს. ორჰანის დროს მოეწყო ოსმალთა პირველი ლაშქრობა ევროპაში. ოსმალეთის სულთნების სია შეგიძლიათ იხილოთ მედიაფაილები თემაზე „ორჰან I“ ვიკისაწყობში. The project "involves extracting and analysing detailed information from primary sources, including contemporary chronicles, cartularies, necrologies and testaments." A listing of descendants of Ertuğrul, alongside other royalty
სრებრენიცის ხოცვა-ჟლეტა

სრებრენიცის ხოცვა-ჟლეტა (სერბ. Масакр у Сребреници) — ერთ-ერთი ყველაზე სისხლიანი დაპირისპირება იუგოსლავიაში მიმდინარე სამოქალაქო ომების პერიოდში (ხორვატიისა და ბოსნიის ომები). სრებრენიცის ანკლავი, რომელიც გაერომ 1993 წლის აპრილში გამოაცხადა „უსაფრთხოების ზონად“, 1995 წლის 11 ივლისს ბოსნიელმა სერბებმა აიღეს. საერთაშორისოდ აღიარებული ვერსიის თანახმად ბოსნიელმა სერბებმა 8000 ბოსნიელი-მუსლიმი მამაკაცი მოკლეს, რომელთა ასაკი 13-დან 77 წლამდე მერყეობდა. 2007 წელს საერთაშორისო სასამართლომ ამ ფაქტს გენოციდის კვალიფიკაცია მიანიჭა, ხოლო 2009 წლის იანვარში ევროპის პარლამენტმა 11 ივლისი „სრებრენიცის გენოციდის ხსოვნის დღედ“ გამოაცხადა. Srebrenica And the Politics of War Crimes დაარქივებული 2009-04-14 საიტზე Wayback Machine. ICTY judgement in its case against Krstic Updated list of 8,373 Bosniaks killed or missing from Srebrenica დაარქივებული 2005-08-01 საიტზე Wayback Machine. The Events in and around Srebrenica between 10th and 19 July 1995 დაარქივებული 9 დეკემბერი 2012 საიტზე Archive.isCategory:Webarchive template archiveis links ↑ International Tribunal for the Prosecution of Persons Responsible for Serious Violations of International Humanitarian Law Committed in the Territory of Former Yugoslavia since 1991.Case No. IT-98-33-T, p 179 «The Trial Chamber concluded that almost all of those murdered at the execution sites were adult Bosnian Muslim men and that up to 7000-8000 men were executed» ↑ The International Criminal Tribunal for the former Yugoslavia. დაარქივებულია ორიგინალიდან — 2004-07-18. ციტირების თარიღი: 2004-07-18. ↑ CASE CONCERNING APPLICATION OF THE CONVENTION ON THE PREVENTION AND PUNISHMENT OF THE CRIME OF GENOCIDE. დაარქივებულია ორიგინალიდან — 2011-03-01. ციტირების თარიღი: 2014-06-27.
ხალიდი (საუდის არაბეთი)

ხალიდი ბინ აბდულაზიზ ალ საუდი (არაბ. خالد بن عبد العزيز آل سعود Khālid ibn ‘Abd al ‘Azīz Āl Su‘ūd; დ. 13 თებერვალი 1913 — გ. 13 ივნისი 1982) — საუდის არაბეთის მეფე 1975–1982 წლებში, ქვეყნის მეოთხე მმართველი. მისი პერიოდი გამოირჩეოდა ქვეყნის განვითარებით, რომელიც ნავთობის მოპოვების ზრდით იყო განპირობებული. ვიკისაწყობში არის გვერდი თემაზე: ხალიდი (საუდის არაბეთი) ↑ Al Saud Family (Saudi Arabia). European Institute for Research on Euro-Arab Cooperation. ციტირების თარიღი: 29 April 2012. ↑ Khalid ibn Abdulaziz Al Saud (6th edition). The Columbia Encyclopedia. Columbia University Press (2013). ციტირების თარიღი: 7 September 2013.
ეთელვირდი

ეთელვირდი (ელფვერდი, ანგლო-საქს. Ælfweard Æthelweard) (დ. დაახლ. 904 — გ. 2 აგვისტო, 924) — უესექსის მეფე 924 წელს. ედუარდ უფროსისა და მისი მეორე ცოლის ელფლედას შვილი. ანგლო-საქსური ქრონიკების ერთ-ერთი ვერსიით, ვითენაგემოტმა (უხუცესთა საბჭო) უესექსის მეფედ აირჩია ეთელვირდი, ედუარდ I-ის შვილი (17 ივლისი 924), იმავდროულად, მისმა ერთადერთმა ძმამ, ათელსტანმა მიიღო მერსიის მართვის უფლება. თავის დედაქალაქად ეთელვირდმა ოქსფორდი აირჩია, თუმცა უკვე 2 აგვისტოს მოულოდნელად გარდაიცვალა, ისე, რომ არც ჩატარებია კორონაციის ცერემონია. ამბობენ, რომ ის მოკლეს ათელსტანის ბრძანებით, რომელიც მათმა მამამ, რამდენიმე ქრონიკის მიხედვით, თავის მემკვიდრედ გამოაცხადა. ეთელვირდი არ იყო დაქორწინებული და მემკვირდე არ დარჩენია. როგორც უესექსის დინასტიის დანარჩენი მეფეები, ეთელვირდიც დაკრძალულ იქნა ვინჩესტერის ტაძარში. Miller S. Æthelstan // The Blackwell Encyclopedia of Anglo-Saxon England.— London, 1999.—ISBN 0-631-22492-0
ჩინდო

ჩინდო (კორ. 진돗개) — ძაღლის ჯიში, რომელიც გამოყვანილია კორეაში შუა საუკუნეებში. მ კომპაქტური, ხშირი ბალნის მქონე ძაღლის წარმოშობა უცნობია, თუმცა მისი გარეგნობა საშუალებას გვაძლევს ვივარაუდოთ, რომ ის კუნძულ ჩინდოზე (განლაგებულია მატერიკზე განლაგებული კორეის სამხრეთ-დასავლეთით) რამდენიმე საუკუნის წინ მოხვდა და რომ ის ჩრდილოეთის შპიცების შთამომავალია. 1938 წელს კორეულმა მთავრობამ ის „ეროვნულ განძად“ გამოაცხადა. მატერიკზე განლაგებულ კორეაში ის სხვა ჯიშებს შეერია, თუმცა კუნძულ ჩინდოზე ჯიში სუფთად შეინარჩუნეს. აშშ-ში კორეელი იმიგრანტების ჩასვლის გამო ეს ჯიში ჩრდილოეთ ამერიკაშიც გავრცელდა, სადაც მას აფასებენ უნიკალურობის გამო და საერთო სიყვარულით სარგებლობს. კორეაში კი პირიქით, ძაღლებს ჭამენ და ეჭვგარეშეა, რომ სწორედ ასეთი ბედი ერგო ჩინდოს მრავალ წინაპარს. ეს ტიპური შპიცისმაგვარი ძაღლია, ის იცავს საკუთარ ოჯახს და გულგრილია უცხო ადამიანების მიმართ. მას შენარჩუნებული აქვს მონადირის ძლიერი ინსტინქტი. ჩინდოს აქვს სქელი ბალანი, რომელიც სიცივისგან იცავს. ბალნის შეფერილობა შეიძლება იყოს თეთრი, შავი, ჟღალი. პატარა, წვეტიანი, სამკუთხა ყურები ოდნავ წინაა წამოწეული. წინა თათები სწორია. ჩინდო (ინგლისური)